มี พสพ แบบหลั่งนอกและไม่ได้สวมถุงยาง วันที่ 18 มิ.ย. ตอนเช้าค่ะ หลังจากนั้น 30 นาทีทานยาคุมฉุกเฉินไป 1 เม็ดและอีก 1 เม็ดหลังจากนั้น 12 ชม. แล้วไปบันทึกในแอพบันทึกประจำเดือนมันขึ้นว่าเป็นวันตกไข่พอดีแบบนี้มีโอกาสท้องมั้ยคะ ตอนนี้เครียดมากๆเลยค่ะ ประจำเดือนแกติจะมาวัน 20 -21 ค่ะ
สวัสดีค่ะ การมีเพศสัมพันธ์โดยการหลั่งนอกนั้นยังมีโอกาสตั้งครรภ์ได้อยู่ ในที่นี้จึงมีข้อบ่งชี้ในการใช้ยาคุมฉุกเฉิน โดยควรรับประทานภายใน 72 ชั่วโมงหลังมีเพศสัมพันธ์ กินให้ครบและตรงเวลาตามข้างฉลากกำหนดค่ะ หากใช้อย่างถูกต้อง โอกาสตั้งครรภ์มีน้อยมาก ยามีประสิทธิภาพประมาณ 80-90% ค่ะหลังใช้ยาอาจมีประจำเดือนมาคลาดเคลื่อน หรือมีเลือดออกผิดปกติทางช่องคลอดได้ค่ะ แนะนำสังเกตรอบเดือนอีกครั้ง หากมาช้ากว่า 35 วัน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งให้ผลบวกได้ตั้งแต่ 10-14 วันหลังปฏิสนธิ และครั้งต่อไปควรใส่ถุงยางอนามัยเพื่อป้องกันไว้ตลอดค่ะ